**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՏԵՂԱԿԱՆ ՀԱՆՐԱՔՎԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  ՕՐԵՆՔՈՒՄ  ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Տեղական հանրաքվեի մասին» Հայաստանի Հանրապետության 2018 թվականի հունիսի 13-ի ՀՕ-347 օրենքը լրացնել հետևյալ բովանդակությամբ 4.1-ին հոդվածով.

«Հոդված 4.1. Պարտադիր տեղական հանրաքվեի դրվող հարցերը

1. Պարտադիր տեղական հանրաքվեի են դրվում օրենքով տեղական ինքնակառավարման մարմինների իրավասությանը վերապահված հետևյալ հարցերը.

1) նշանավոր որևէ անհատի անվամբ նրա կենդանության ժամանակ ներբնակավայրային աշխարհագրական օբյեկտների, համայնքային նշանակության փողոցների, պողոտաների, հրապարակների, զբոսայգիների, համայնքային ենթակայության կրթական, մշակութային և այլ կազմակերպությունների անվանակոչմանը վերաբերող հարցերը.

2) նշանավոր որևէ անհատի անվամբ նրա կենդանության ժամանակ ներբնակավայրային աշխարհագրական օբյեկտների, համայնքային նշանակության փողոցների, պողոտաների, հրապարակների, զբոսայգիների, համայնքային ենթակայության կրթական, մշակութային և այլ կազմակերպությունների անվանափոխմանը վերաբերող հարցերը:

2. Սույն հոդվածի 1-ին մասով սահմանված դեպքերում անցկացված տեղական հանրաքվեի արդյունքները կրում են պարտադիր բնույթ տեղական ինքնակառավարման մարմինների համար նշված դեպքերում որոշումներ կայացնելու ժամանակ:»:

**Հոդված 2.**Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: